钦定古今图书集成/理学汇编/学行典/第194卷 > 朱与文
## 钦定古今图书集成/理学汇编/学行典/第194卷 > 朱与文

按《万安县志》：“朱与文，字简庵，西塘人。元末盗起，隐居
不仕，事母克孝。母目忽失明，文昼夜涕泣，建一清楼，
望月端拜，以期母之目明拜迄，即以舌舐母目，不旬
月即愈。诸名贤作《清楼记》以美之。洪武六年，以人才
辟征，上万言策，荷简命，擢东昌郡守。历任九载。学士
董公叹曰：‘朱与文于政事何优长也，不愧良刺史矣’。”
后卒于官，士民哀之，绘像立祠，从祀《名贤》。